

OTSUS

|  |  |
| --- | --- |
| Kiiu | 8. aprill 2025 nr 11-4/905-3 |

**Avaliku ürituse korraldamise luba**

Urmas Paomees on 24.03.2025 esitanud Kuusalu Vallavalitsusele avaliku ürituse korraldamise loa taotluse (reg 24.03.2025 nr 11-4/905), mille kohaselt soovib teate esitaja korraldada Kuusalu vallas, Kolga alevikus, Kolga mõisa rehihoones ürituse „Kolga Mäss 2025“.

Eeldatav osalejate arv üritusel on märgitud 499 osalejat. Parkimine on korraldatud Kolga alevikus avalikes parklates ning haljasalal.

Ürituse on kooskõlastanud Politsei- ja Piirivalveamet (reg 4.04.2024 nr 11-4/905-2) ja Päästeamet (reg 1.04.2025 nr 11-4/905-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Kolga Mäss 2025“;

1.2 üritusel turvalisuse, liikluskorralduse ja avaliku korra eest vastutab:

Urmas Paomees (urmas.paomees@gmail.com; tel 5 245 779);

1.3 ürituse läbiviimise koht: Kuusalu vald, Kolga alevik, Kolga mõisa rehihoone;

1.4 ürituse alguse ja lõpu kuupäev ja kellaajad:

24.05.2025 kell 17:00 kuni 23:59;

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 tagama üritusel meditsiinilise esmaabi kättesaadavuse;

1.5.4 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.5 tagama, et müüja, kes müüb pakendatud kaupa lõppkasutajale või tarbijale, on kohustatud lõppkasutajalt või tarbijalt tasuta tagasi võtma müüdud kauba müügipakendi ja -pakendijäätmed, tagab müügikoha territooriumil pakendijäätmete liigiti kogumise võimaluse pakendatud kauba lõppkasutajale või tarbijale ning informeerib pakendi tagasivõtmise kohast müügikohas nähtavale kohale seatud arusaadava kirjaliku teatega;

1.5.6 tagama, et ürituse toimumise territooriumil on korraldatud jäätmete liigiti kogumine;

1.5.7 tagama üritusel avaliku korra ja heakorra eeskirja nõuete täitmise;

1.5.8 tagama, et üritusel alaealised ei tarvitaks alkoholi;

1.5.9 tagama alkoholiseaduse §45 „Meetmed korra ja turvalisuse tagamiseks“ täitmine;

1.5.10 tagama, et üritusel kasutatavad seadmed vastavad selle valmistaja tehnilise dokumentatsiooni nõuetele ja olema nõuetekohaselt hooldatud;

1.5.11 tagama ohu korral inimeste kiire teavitamise tulekahjust või muust ohust ja evakueerimise;

1.5.12 tagama, et evakuatsioonipääsud hoonest on kergesti läbitavad, evakuatsiooniteedel ei tohi olla takistusi, evakuatsioonipääsud peavad olema tähistatud nõuetekohaste tuleohutusmärkidega;

1.5.13 kontrollima enne ürituse algust kõikide tuleohutusnõuete täitmist;

1.5.14 läbi viima enne ürituse toimumist tuleohutusalase juhendamise ürituse korraldamisega seotud isikutele;

1.5.15 tagama tuletõrjetehnika vaba juurdepääsu tuletõrjehüdrantidele, hoonetele ja rajatistele;

1.5.16 tagama, et üritusel on varutud ja valmis kasutamiseks vähemalt üks 6 kg tulekustutusaine massiga tulekustuti;

1.5.17 tagama, et tulekustutid oleksid nähtavad või leitavad märgistuse järgi ning nende kasutamine ei tohi olla takistatud;

1.5.18 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

Veronika.Laende@kuusalu.ee

6000856